Jakub Błaszczykowski (rodz. 14 grudnia 1985 we Truskolasach wele Czynstochowy) – polski fusbalok grojōncy na pozycyji pōmagera, kapitan polskej reprezentacyji. Kariyra. Klubowo kariyra. Do piyrszygo klubu podrychtowoł sie we wieku 7 lot we Rakowie Czynstochowy, kaj groł 8 lot. Latym 2002 tryfiōł do fusbalowyj szuli Górnika Zabrze. Wiosnōm 2003 jednak tryfiōł do klubu KS Częstochowa, kery groł we IV lidze. 8 lutygo 2005 przyjechoł na testy do Wisły Kraków, kaj ôddykniynto we nim talynt i podszkryflōł 5-letni kōntrakt. Zadebiutowoł 20 marca 2005. We sezōnie 2004/2005 zdobōł Majstra Polski a bōł jednym ze nojlepszich fusbalokōw tygo manszaftu. Po zakōńczyniu sezōnu 2006/2007 Kuba przeszoł do miymieckego ferajnu Borussi Dortmund a podszkryflōł kōntrakt na sztyry lota. Piyrszy szpil zagroł ze italskim klubem AS Roma. Tryfiōł sam tora a zaliczōł asysta, beztuż ôstoł wywelowany nojlepszim fusbalokem szpilu. We sezōnie 2010/2011 a 2011/2012 zdobōł dwa majstry miymiec. Reprezentacyjno kariyra. 30 marca 2004 zagroł piyrszy roz we reprezentacyji polski U-19. 28 marca 2006 zadebiutowoł we piyrszej reprezentacyji seńōrōw prziwōłany bez Pawła Janasa, a piyrszygo tora tryfiōł 22 siyrpnia nostympnygo roku. We reprezentacyji rozegroł trzi szpile na Mistrzostwach Ojropy we fusbalu we 2012 kere bōły grone we Polsce a na Ukrajinie. We szpilu s Rosyjōm zdobōł tora kery ustalōł wynik 1:1.